ประกาศธนาคารแห่งประเทศไทยที่ สนส. 49 / 2551เรื่อง หลักเกณฑ์การรับฝากเงินหรือรับเงินจากประชาชนสําหรับบริษัทเงินทุน--------------------------------------------------อื่นๆ - 1. เหตุผลในการออกประกาศ การรับฝากเงินหรือรับเงินจากประชาชนเป็นธุรกิจหลักของบริษัทเงินทุน ซึ่งสามารถระดมเงินได้หลายรูปแบบ เช่น การรับฝากเงินในบัญชีประเภทออมทรัพย์ บัญชีเงินฝากประจําบัตรเงินฝาก หรือการกู้ยืมเงินโดยการออกตั๋วแลกเงิน ตั๋วสัญญาใช้เงิน เป็นต้น ในการทําธุรกรรมดังกล่าวหากบริษัทเงินทุนไม่มีการบริหารความเสี่ยงและระบบการควบคุมภายในที่ดีพออาจส่งผลกระทบต่อการดําเนินงานของบริษัทเงินทุนนั้น รวมถึงระบบสถาบันการเงิน โดยรวม และยังอาจส่งผลกระทบต่อผลประโยชน์ของลูกค้าและประชาชนอีกด้วย ธนาคารแห่งประเทศไทยได้ออกหลักเกณฑ์ให้บริษัทเงินทุนประกอบธุรกิจรับฝากเงินหรือรับเงินจากประชาชนประเภทจ่ายคืนเมื่อทวงถามหรือสิ้นระยะเวลาอันกําหนดไว้ แต่มิใช่บัญชีที่จะเบิกถอน โดยใช้เช็ค และกําหนดให้มีระบบการควบคุมภายในที่เหมาะสม เพื่อเป็นแนวทางในการดําเนินธุรกิจและคุ้มครองสิทธิประโยชน์ของลูกค้าและประชาชน ในการออกประกาศฉบับนี้ได้ยกเลิกข้อจํากัดต่าง ๆ ที่อาจเป็นอุปสรรคต่อการรับฝากเงินโดยการออกบัตรเงินฝากของบริษัทเงินทุน และเป็นการรวบรวมประกาศที่เกี่ยวข้องมาอยู่ในฉบับเดียวกัน ซึ่งอ้างอิงอํานาจตามกฎหมายให้สอดคล้องกับพระราชบัญญัติธุรกิจสถาบันการเงิน พ.ศ. 2551 โดยสาระสําคัญของหลักเกณฑ์ไม่เปลี่ยนแปลงไปจากเดิมอื่นๆ - 2. อํานาจตามกฎหมาย อาศัยอํานาจตามความในมาตรา 41 มาตรา 44 และมาตรา 46 แห่งพระราชบัญญัติธุรกิจสถาบันการเงิน พ.ศ. 2551 ธนาคารแห่งประเทศไทยออกข้อกําหนดให้บริษัทเงินทุนปฏิบัติเกี่ยวกับการรับฝากเงินหรือรับเงินจากประชาชนตามความในประกาศฉบับนี้อื่นๆ - 3. ขอบเขตการบังคับใช้ ประกาศฉบับนี้ใช้บังคับกับบริษัทเงินทุนตามกฎหมายว่าด้วยธุรกิจสถาบันการเงินทุกแห่งอื่นๆ - 4. ประกาศและหนังสือเวียนที่ยกเลิก ตามเอกสารแนบ 1อื่นๆ - 5. เนื้อหา 5.1 การรับฝากเงินหรือรับเงินจากประชาชน บริษัทเงินทุนสามารถประกอบธุรกิจรับฝากเงินหรือรับเงินจากประชาชนที่ต้องจ่ายคืนเมื่อทวงถามหรือเมื่อสิ้นระยะเวลาอันกําหนดไว้ ซึ่งมิใช่การรับฝากหรือรับเงินไว้ในบัญชีที่จะเบิกถอนโดยใช้เช็ค ดังต่อไปนี้ 5.1.1 การรับฝากเงินโดยใช้สมุดคู่ฝาก (Passbook) หรือใบรับฝากเงิน (Deposit Receipt) ในการรับฝากเงินโดยใช้สมุดคู่ฝากหรือใบรับฝากเงิน บริษัทเงินทุนต้องปฏิบัติตามหลักเกณฑ์และวิธีปฏิบัติเกี่ยวกับเงินฝากประเภทต้องจ่ายคืนเมื่อทวงถามและประเภทที่ต้องจ่ายคืนเมื่อสิ้นระยะเวลาอันกําหนดไว้ของบริษัทเงินทุน (เอกสารแนบ 2) 5.1.2 การรับฝากเงินโดยวิธีการออกบัตรเงินฝาก (Certificate of Deposit) บริษัทเงินทุนสามารถออกบัตรเงินฝากเป็นหลักฐานในการรับฝากเงินและเพื่อแสดงสิทธิของผู้ทรงตราสารที่จะได้รับเงินฝากคืนเมื่อครบกําหนดระยะเวลาอันกําหนดไว้โดยบริษัทเงินทุนต้องปฏิบัติตามหลักเกณฑ์และวิธีปฏิบัติเกี่ยวกับบัตรเงินฝากของบริษัทเงินทุน (เอกสารแนบ 3) 5.1.3 การรับเงินจากประชาชนโดยการออกตั๋วเเลกเงิน (Bills of Exchange) หรือตั๋วสัญญาใช้เงิน (Promissory Notes) บริษัทเงินทุนสามารถออกตั๋วแลกเงิน (Bills of Exchange) หรือตั๋วสัญญาใช้เงิน (Promissory Notes) เป็นหลักฐานในการรับเงินจากประชาชน และเพื่อแสดงสิทธิของผู้ทรงตราสารที่จะได้รับเงินคืนเมื่อครบกําหนดระยะเวลาอันกําหนดไว้ ทั้งนี้ บริษัทเงินทุนต้องปฏิบัติตามหลักเกณฑ์และวิธีการปฏิบัติในการกู้ยืมหรือรับเงินจากประชาชนของบริษัทเงินทุน (เอกสารแนบ 4) 5.2 การปฏิบัติเกี่ยวกับดอกเบี้ย ส่วนลด และค่าบริการต่างๆ บริษัทเงินทุนต้องปฏิบัติเกี่ยวกับดอกเบี้ยหรือส่วนลด และค่าบริการต่างๆ ของเงินฝาก และเงินที่ได้รับจากประชาชน ตามประกาศธนาคารแห่งประเทศไทย เรื่อง หลักเกณฑ์การปฏิบัติในเรื่องดอกเบี้ย ส่วนลด ค่าบริการต่าง ๆ และเบี้ยปรับ สําหรับบริษัทเงินทุน และที่แก้ไขเพิ่มเติม 5.3 ระบบการควบคุมภายใน บริษัทเงินทุนต้องมีระบบการควบคุมภายในสําหรับกระบวนการต่าง ๆ ที่เกี่ยวข้องกับการทําธุรกรรมการรับฝากเงิน และการรับเงินจากประชาชนที่เหมาะสมได้มาตรฐานที่เป็นที่ยอมรับโดยทั่วไป โดยต้องจัดทําระเบียบการควบคุมภายในดังกล่าวให้ครบถ้วนถูกต้องและเป็นปัจจุบัน เพื่อให้ธนาคารแห่งประเทศไทยตรวจสอบได้ และต้องจัดส่งสําเนาระเบียบการควบคุมภายในให้แก่ธนาคารแห่งประเทศไทยเมื่อมีการร้องขอ ทั้งนี้ ในการออกตั๋วเงินและบัตรเงินฝากบริษัทเงินทุนต้องปฏิบัติตามหลักเกณฑ์การกําหนดระบบการควบคุมภายในเกี่ยวกับตั๋วเงินและบัตรเงินฝากของบริษัทเงินทุน (เอกสารแนบ 5) 5.4 การเปิดเผยข้อมูลแก่ลูกค้า บริษัทเงินทุนต้องชี้แจงข้อมูลที่สําคัญ ๆ ให้ลูกค้าได้ทราบและเข้าใจชัดเจนก่อนการรับฝากเงิน หรือการรับเงิน เช่น เงื่อนไขการจ่ายชําระคืนเงินต้น ดอกเบี้ยหรือดอกเบี้ยคิดลดค่าบริการต่าง ๆ หรือค่าใช้จ่ายอื่น ๆ เงื่อนไขการจ่ายดอกเบี้ย และ/หรือการไถ่ถอนเงินฝาก หรือตั๋วเงินก่อนครบกําหนด สิทธิประโยชน์ทางภาษี รายละเอียดการประกันเงินต้นและดอกเบี้ยจากกองทุนเพื่อการฟื้นฟูและพัฒนาระบบสถาบันการเงิน หรือสถาบันคุ้มครองเงินฝากของผลิตภัณฑ์ทางการเงินแต่ละประเภทที่บริษัทเงินทุนให้บริการแก่ลูกค้าอื่นๆ - 6. วันเริ่มต้นบังคับใช้ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 3 สิงหาคม 2551 (นางธาริษา วัฒนเกส)ผู้ว่าการธนาคารแห่งประเทศไทย